William Klippgen

William Klippgen (født 1969 i Trondheim) er en Singapore-basert norsk entreprenør og teknologi-investor.

Karrière 
Klippgen grunnla Zoomit.com i 1997 sammen med Per Siljubergsåsen. Zoomit.com gikk i 2000 sammen med Kelkoo og dannet Europas tredje største nettsted for e-handel. Yahoo! kjøpte Kelkoo i 2004 i en av Europas største internett-transaksjoner. 

Klippgen startet investeringsselskapet Tigris Capital i 2003 for å investere i gründerbedrifter innen IT og internett. Han co-gründet også det singaporske investeringsfondet BAF Spectrum i 2006, som primært har investert i nye teknologi-foretak i Asia i samarbeid med SPRING Singapore (en divisjon under Ministry of Trade and Industry i Singapore). 

I 2016 lanserte han venture-selskapet Cocoon Capital sammen med den britiske investoren Michael Robert Blakey for å fortsette såkorn-investeringer i Sørøst-Asia innen sektorene ehandel, SaaS og fintech.

Klippgen har vært og er styremedlem i en rekke selskaper, deriblant Anafore Pte Ltd , Progeniq Pte Ltd, Luxe Nomad Pte Ltd og Tickled Media Pte Ltd (et medieselskap som driver theAsianparent.com og Kidlander.com).

Utdannelse 
Klippgen er siv. ing. i kybernetikk fra Norges teknisk-naturvitenskapelige universitet og har en mastergrad i Computer Engineering fra Boston University (med et Fulbright Scholarship) og en MBA fra INSEAD med spesialisering innen venture capital.

TV-opptredener 
Klippgen var dommer i reality-TV-serien Angel's Gate, som ble sendt på den regionale nyhetskanalen Channel NewsAsia i februar 2012. Programmet ga aspirerende gründere muligheten til å presentere ideene sine til investorer. Klippgen var en av fire dommere i serien sammen med Patrick Grove, Ken Mandel, og Karan Singh Thakral esq.

Referanser

Eksterne lenker 
 
 Tigris Capital Pte Ltd: http://www.tigriscapital.com.sg 
 BAF Spectrum Pte Ltd: https://web.archive.org/web/20170429034744/http://bafspectrum.com/
Cocoon Capital Management Ptd Ltd: www.cocooncap.com

Norske risikokapitalister
Norske investorer
Personer fra Trondheim kommune
Fødsler i 1969
Alumni_fra_INSEAD
Personer tilknyttet INSEAD